A Cjamin si inmanein, puntuâi tai agns, fiestis e manifestazions fatis fûr che a animein i borcs e lis viis dal centri, e che a son une ocasion tradizionâl di incuintri pe comunitât, cun spetacui, rapresentazions e bontâts enogastronomichis.
E je une fieste che si davuelç, di 60 agns in ca sù par jù, ogni an, e cun precision, lis ultimis trê setemanis dal mês di Mai.
Vie pes zornadis de sagre dal vin a son a disposizion de int une enoteche indulà che al è pussibil cerçâ i vins di produzion locâl e altris prodots tipics dal lûc, e numerôs barachins.
La ultime domenie dal mês, dilunc la rive dal Var, si ten ancje la tradizionâl e tipiche cucagne, che e clame dongje une vore di visitadôrs e che e jemple di ligrie lis stradis dal paîs. La cucagne sul Var si caraterize par jessi fate in orizontâl e metude diretementri sul flum; e je une vore spetacolâr e sugjestive, propit pai scjucs ta la aghe dai partecipants.
Dilunc la stagjon estive sul glereâl dal Tiliment, cuntune rogazion civîl e di fieste, i comuns che si cjatin di ca e di là dal flum si cjatin, cun chê di jessi un ideâl puint jenfri lis rivis, par puartâ insiemi une voglade "plui in là".
Si fasin spetacui teatrâi, concierts di grups musicâi, di bandis, di côrs e di armonichis locâl.
fur_Latn fur_Latn fur_Latn fur_Latn fur_Latn fur_Latn